als_Latn dik_Latn sag_Latn
(konica.al) –Kampionët e Bundesligës, falë golave të Arjen Roben dhe David Alaba arrijnë fitoren e tyre të shtatë radhazi në kampionat, duke mbajtur kështu pozicionin e parë në klasifikim, të ndjekur nga surpriza e sezonit Lajpzig, e cila fitoi edhe ajo 2-1 me Hofenhajm.
Fitorja e Bajernit gjithsesi ka qenë më e vështirë seç pritej, edhe pse fillimi i lojës u duk sikur do të lehtësonte ekipin e Ançelotit. Hollandezi Arjen Roben dhe austriaku David Alaba me golin e tij të parë të sezonit çojnë në advantazh kampionët në 45 minutat e parë, por Verderi në pjesën e dytë rikthehet fuqishëm me Max Kruse dhe dominon pjesë të mira të lojës, madje duke protestuar për disa raste të dyshimta në zonën e rreptësisë të bavarezëve.
Me fitoren e sotme, Bajerni shënon fitoren e 13 radhazi me Verderin, i cili u duk ekip që mund të sigurojë mbijetesën e tij në Bundesliga.
Ndërkohë, poshtë çiftit sfidues për titull, Borusia Dortumund shkëputet përfundimisht me barazimin 1-1 në fushën e modestëve të Mainz, dhe kalohet në klasifikim nga Eintrakti, fitues në fushën e vështirë të Shalkes.
als_Latn als_Latn als_Latn als_Latn